105. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 498 της 29 Σεπτ./5 Οκτ. 1988 (ΦΕΚ Α΄ 225) Σύσταση θέσεων μονίμων υπαλλήλων του κλάδου ΠΕ Υπηρεσιών Εξωτερικού του Υπουργείου Εμπορίου. Έχοντας υπόψη: 1.Τις διατάξεις του άρθρ. 24 παρ. 5 του Νομ. 1558/85 (ΦΕΚ 137/26.7.85) «Κυβέρνηση και Κυβερνητικά Όργανα». 2.Τις διατάξεις του άρθρ. 17 του Νομ. 1320/1983 (ΦΕΚ 6/A/83) «Πρόσληψη στο Δημόσιο Τομέα και άλλες διατάξεις». 3.Την αριθ. 6474/88 (ΦΕΚ 451/Β/30.6.88) απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών». 4.Τη γνωμοδότηση 637/1988 του Συμβουλίου της Επικρατείας μετά από πρόταση των Υπουργών Προεδρίας της Κυβερνήσεως, Εμπορίου και του Υφυπουργού Οικονομικών, αποφασίζουμε: Άρθρο μόνο.-1.Στον κλάδο ΠΕ Υπηρεσιών Εξωτερικού του Υπουργείου Εμπορίου προστίθενται 31 θέσεις. 2.Στις θέσεις της προηγούμενης παραγράφου διορίζονται αποκλειστικώς απόφοιτοι του τμήματος οικονομικής κατεύθυνσης της Εθνικής Σχολής Δημόσιας Διοίκησης ή οποιουδήποτε άλλου τμήματος της Σχολής αυτής που ορίζεται με απόφαση του Υπουργού Προεδρίας της Κυβέρνησης, σύμφωνα με τη διάταξη του άρθρ. 14 παρ. 7 του Νομ. 1388/83, για τη δημιουργία Εμπορικών Ακολούθων. 3.Από τις θέσεις του κλάδου ΠΕ Υπηρεσιών Εξωτερικού του Υπουργείου Εμπορίου καταργούνται, μόλις κενωθούν ισάριθμες με τις συνιστώμενες με την παρ. 1 του δ/τος αυτού. 